stanford-oval/wikipedia huggingface dataset:
เพิ่มพูน ชิดชอบ
การทำงาน > รัฐมนตรีว่าการกระทรวงศึกษาธิการ

ในปี พ.ศ. 2566 พล.ต.อ.เพิ่มพูน ได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาล เศรษฐา ทวีสิน ต่อมาเมื่อ เศรษฐา ทวีสิน นายกรัฐมนตรีคนที่ 30 พ้นจากตำแหน่งโดยศาลรัฐธรรมนูญ พล.ต.อ.เพิ่มพูน ก็ได้รับความไว้วางใจจากรัฐบาล แพทองธาร ชินวัตร นายกรัฐมนตรีคนที่ 31 แต่งตั้ง ให้ดำรงตำแหน่ง รัฐมนตรีว่าการกระทรวงศึกษาธิการต่อไป และด้วยผลงานของ พล.ต.อ.เพิ่มพูน ที่มีความมุ่งมั่นตั้งใจพัฒนา ระบบการศึกษาไทย(ต่ำกว่าระดับอุดมศึกษา), พัฒนาคุณภาพชีวิตบุคลากรทางการศึกษา ตลอนจน สุขอนามัยของโรงเรียนรัฐบาลทั่วประเทศ ฯลฯ ผ่านโครงการต่างๆเช่น “เรียนดี มีความสุข” , “สุขาดี มีความสุข” , “เรียนได้ทุกที่ทุกเวลา” ฯลฯ (ผลงานของ พลตำรวจเอกเพิ่มพูน ชิดชอบ รัฐมนตรีว่าการกระทรวงศึกษาธิการ) นอกจากนี้ ภายหลังจากที่ พล.ต.อ.เพิ่มพูน ได้รับแต่งตั้งเป็นรัฐมนตรีว่าการกระทรวงศึกษาธิการ โรงเรียนสวนกุหลาบวิทยาลัย ได้ยกย่อง พล.ต.อ.เพิ่มพูน ชิดชอบ ให้เป็นศิษย์เก่าเกียรติยศสวนกุหลาบ อีกทั้ง พล.ต.อ.เพิ่มพูน ได้เดินทางมาร่วมกิจกรรมกับโรงเรียนสวนกุหลาบวิทยาลัยอยู่บ่อยครั้ง
ด้วยบุคลิกที่มีความเรียบง่าย เป็นกันเอง ทำให้คณะครู และนักเรียนโรงเรียนต่างๆ ที่ พล.ต.อ.เพิ่มพูน เดินทางไปปฏิบัติหน้าที่ สามารถสะท้อนปัญหาในระบบการศึกษากับท่านรัฐมนตรีได้อย่างตรงไปตรงมา เพื่อให้เกิดการพัฒนาในระบบการศึกษาไทยอย่างมีประสิทธิภาพสูงสุด พล.ต.อ.เพิ่มพูน นับเป็นรัฐมนตรีวัยเก๋ายุคดิจิทัล ที่มีความมุ่งหวังให้ระบบการศึกษา และข้อมูลทางการศึกษาต่างๆ ขึ้นไปอยู่บนระบบอินเทอร์เน็ต และสามารถ แสกน QR CODE ได้ทุกที่บนโลก (ที่มีสัญญาณอินเทอร์เน็ต) เพื่อให้เกิดการเข้าถึงอย่างครอบคลุมมากที่สุด
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2553 –  เหรียญจักรมาลา (ร.จ.ม.)
อุทยานเฉลิมพระเกียรติสมเด็จพระศรีนครินทราบรมราชชนนี

| อุทยานเฉลิมพระเกียรติสมเด็จพระศรีนครินทราบรมราชชนนี |
| --- | --- |
พระราชานุสาวรีย์สมเด็จพระศรีนครินทราบรมราชชนนี

ประเภท: สวนละแวกบ้านและพิพิธภัณฑ์
ที่ตั้ง: ซอยสมเด็จเจ้าพระยา 3 ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร 10600
พิกัดภูมิศาสตร์: 13°44′11″N 100°29′59″E﻿ / ﻿13.736389°N 100.499722°E﻿ / 13.736389; 100.499722
พื้นที่: 4 ไร่
เปิดตัว: 21 มกราคม พ.ศ. 2540
ที่มาของชื่อ: สมเด็จพระศรีนครินทราบรมราชชนนี
ผู้ดำเนินการ:   กรุงเทพมหานคร
เวลาให้บริการ: 06:00 ถึง 18:00 น. ทุกวัน
สถานะ: เปิดให้บริการ
อุทยานเฉลิมพระเกียรติสมเด็จพระศรีนครินทราบรมราชชนนี (อังกฤษ: Princess Mother Memorial Park) หรือที่นิยมเรียกกันโดยทั่วไปว่า อุทยานเฉลิมพระเกียรติสมเด็จย่า หรือ สวนสมเด็จย่า เป็นสวนละแวกบ้านและพิพิธภัณฑ์เพื่อการเรียนรู้ในพื้นที่กรุงเทพมหานคร ตั้งอยู่ในซอยสมเด็จเจ้าพระยา 3 ถนนสมเด็จเจ้าพระยา แขวงสมเด็จเจ้าพระยา เขตคลองสาน ติดกับแม่น้ำเจ้าพระยา มีเนื้อที่ทั้งหมด 4 ไร่ สร้างขึ้นเพื่อเฉลิมพระเกียรติสมเด็จพระศรีนครินทราบรมราชชนนี สมเด็จพระราชชนนีในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร โดยมีสถานที่สำคัญใกล้เคียงคือวัดอนงคารามวรวิหารและโรงเรียนสตรีวุทฒิศึกษา
สถานที่แห่งนี้ในอดีตเคยเป็นที่ตั้งของบ้านของพระชนกชูและพระชนนีคำ พระชนกและพระชนนีในสมเด็จพระศรีนครินทราบรมราชชนนี ถือเป็นสถานที่ประสูติและดำรงพระชนม์ชีพในช่วงที่พระองค์ยังทรงพระเยาว์
ปัจจุบันอุทยานนี้เปิดดำเนินการเป็นสวนชุมชนและพิพิธภัณฑ์เพื่อการเรียนรู้ในแง่มุมประวัติศาสตร์ชุมชน ตลอดจนการเฉลิมพระเกียรติ โดยเป็นพื้นที่อนุรักษ์กลุ่มอาคารเก่า มีพระราชานุสาวรีย์หล่อด้วยทองแดงในพระอิริยาบถประทับนั่งของสมเด็จพระศรีนครินทราบรมราชชนนีตรงทางเข้า, บ้านจำลองเมื่อครั้งทรงพระเยาว์, ศาลาทรงแปดเหลี่ยม มีจารึกแสดงถึงประวัติความเป็นมา และยังมีประติมากรรมนูนต่ำแสดงถึงพระราชกรณียกิจในการเสด็จเยี่ยมราษฎรในพื้นที่ห่างไกลความเจริญ, การดำเนินงานของมูลนิธิแพทย์อาสาสมเด็จพระศรีนครินทราบรมราชชนนี (พอ.สว.), การจัดตั้งโรงเรียนตำรวจตระเวนชายแดน เป็นต้น
อุทยานเฉลิมพระเกียรติสมเด็จพระศรีนครินทราบรมราชชนนี ดำเนินการก่อสร้างมาตั้งแต่ พ.ศ. 2536 มีพิธีเปิดอย่างเป็นทางการเมื่อวันอังคารที่ 21 มกราคม พ.ศ. 2540 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงเป็นประธาน
ระเบียงภาพ

แมกไม้อันร่มรื่นมองเห็นศาลาทรงแปดเหลี่ยม
อาคารพิพิธภัณฑ์ด้านนอก
บ้านจำลอง
พระบรมราชานุสาวรีย์ด้านข้าง
ประเทศแคนาดาในเวิลด์เกมส์ 2025

| แคนาดา ในเวิลด์เกมส์ 2025 |
| --- | --- |

รหัสประเทศ: CAN
เอ็นโอซี: คณะกรรมการโอลิมปิกแคนาดา
ณ เฉิงตู, จีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: 26 คน (ชาย 9 คน / หญิง 17 คน) ใน 7 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศแคนาดา จะเข้าร่วมการแข่งขัน เวิลด์เกมส์ 2025 ที่จัดขึ้นที่เฉิงตู จีน ตั้งแต่วันที่ 7 ถึง 17 สิงหาคม ค.ศ. 2025
ผู้แข่งขัน

รายการต่อไปนี้เป็นจำนวนผู้แข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยิงธนู | 1 | 1 | 2 |
| เบสบอล | 15 | 0 | 15 |
| แฟลกฟุตบอล | 0 | 12 | 12 |
| ฟลอร์บอล | 14 | 14 | 28 |
| ยิวยิตซู | 2 | 1 | 3 |
| คิกบ็อกซิ่ง | 0 | 1 | 1 |
| ลาครอส | 0 | 10 | 10 |
| ซอฟต์บอล | 0 | 15 | 15 |
| ยิมนาสติกแทรมโพลีน | 1 | 3 | 4 |
| รวม | 33 | 57 | 90 |
โบแรต กระจอกข่าวเปิ่น..ป่วนเมืองมะกัน

| โบแรต กระจอกข่าวเปิ่น> .ป่วนเมืองมะกัน |
| --- | --- |

กำกับ: แลร์รี ชารลส์
เขียนบท: ซาชา บารอน โคเฮน   ปีเตอร์ เบนแฮม   แอนโธนี ไฮนส์   แดน เมเซอร์   ทอดด์ ฟิลลิปส์
อำนวยการสร้าง: ซาชา บารอน โคเฮน   เจย์ โรช
นักแสดงนำ: ซาชา บารอน โคเฮน  เคน ดาวิเทียน  ลูเนลล์  พาเมลา แอนเดอร์สัน
กำกับภาพ: Luke Geissbuhler   แอนโทนี ฮาร์ดวิก
ตัดต่อ: เครก อัลเพิร์ต  ปีเตอร์ ทีชเนอร์  เจมส์ โธมัส
ดนตรีประกอบ: เออร์แรน บารอน โคเฮน
ผู้จัดจำหน่าย: 20th Century Fox
วันฉาย: 2 พฤศจิกายน ค.ศ. 2006 (อังกฤษและไอร์แลนด์)  3 พฤศจิกายน ค.ศ. 2006 (สหรัฐอเมริกาและแคนาดา)
ความยาว: 84 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $18,000,000
โบแรต กระจอกข่าวเปิ่น..ป่วนเมืองมะกัน (อังกฤษ: Borat: Cultural Learnings of America for Make Benefit Glorious Nation of Kazakhstan) เป็นภาพยนตร์ประเภทสารคดีล้อเลียน กำกับโดย แลร์รี ชาลส์ ผู้กำกับชาวอเมริกันซึ่งเคยอำนวยการสร้างและเขียนบทซีรีส์ (อาทิ Seinfeld และ Entourage) และรับบทนำรวมถึงร่วมเขียนบทโดย ซาชา บารอน โคเฮน นักแสดงตลกชาวอังกฤษ
หนังยังคว้ารางวัลสำคัญจากสถาบันใหญ่น้อยอย่างคับคั่ง (หนึ่งในนั้นคือ รางวัลลูกโลกทองคำ สาขานักแสดงนำชายยอดเยี่ยม ประเภทเพลง/ตลก) ส่วนในแง่รายได้ หนังทำสถิติเปิดตัวสูงสุดสำหรับหนังที่เข้าฉายต่ำกว่าพันโรง ทำลายสถิติเก่าที่ Fahrenheit 9/11 ของ ไมเคิล มัวร์
เรื่องย่อ

พิธีกรหนุ่มจากประเทศคาซักสถานนามว่า โบแรต (ซาช่า บารอน โคเฮน) ถูกส่งตัวมายังประเทศสหรัฐอเมริกา เพื่อถ่ายทำสารคดีเกี่ยวกับประเทศที่ดีที่สุดในโลก โบแรตต้องตระเวนไปทั่ว เพื่อถ่ายทำวัฒนธรรมที่หลากหลายของชาวอเมริกัน ทั้งเด็กฮิป วัยรุ่นขี้เมา คนคลั่งศาสนา และ ชาวเกย์ แต่เรื่องที่โบแรตก็ได้เข้าไปเกี่ยวข้องกับ พาเมลา แอนเดอร์สัน
งานสร้าง

นอกจากโบแรต, อซามัต, ลูเนลล์ และพาเมล่า แอนเดอร์สัน แล้ว ไม่มีตัวละครไหนในเรื่องเป็นนักแสดงเลย ฉากต่าง ๆ ในภาพยนตร์โดยส่วนใหญ่ไม่มีบทภาพยนตร์
แหล่งข้อมูลอื่น

เว็บไซต์อย่างเป็นทางการ เก็บถาวร 2006-12-05 ที่ เวย์แบ็กแมชชีน
มาตามนัด

| มาตามนัด |
| --- | --- |
ประเภท: เกมโชว์
พัฒนาโดย: ห้างหุ้นส่วนจำกัดรัชฟิล์มทีวี
พิธีกร: ดูข้างล่าง
บรรยายโดย: อํารุง เกาไศยนนท์ (2527-2532) จักรกฤษณ์ หาญวิชัย (2532-2538)
ดนตรีแก่นเรื่องเปิด: เสนีย์ ฉัตรวิชัย
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 1,562 ตอน
การผลิต
สถานที่ถ่ายทำ: สตูดิโอรัชฟิล์ม
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 5 มิถุนายน พ.ศ. 2527 – 14 สิงหาคม พ.ศ. 2538
มาตามนัด เป็นเกมโชว์ ผลิตโดย ห้างหุ้นส่วนจำกัด รัชฟิล์ม ทีวี ออกอากาศตั้งแต่วันที่ 5 มิถุนายน พ.ศ. 2527 ถึง 14 สิงหาคม พ.ศ. 2538 ทางสถานีวิทยุโทรทัศน์กองทัพบกช่อง 5 ซึ่งเปลี่ยนชื่อมาแล้วสามครั้ง โดยจะคงคำว่า มาตามนัด ไว้เสมอคือ มาตามนัด (2527 - 2535, 2537 - 2538) ก้าว-ห้า-มาตามนัด (2535 - 2536) และ มาตามนัด ฮาวมัช (2536 - 2537) โดยมีการเล่นเกมที่ได้รับความนิยมคือ ใบ้คำ วาดภาพ และเปิดป้าย[ต้องการอ้างอิง] เพื่อหาผู้ชนะประจำสัปดาห์ (เดอะวินเนอร์) และชิงของรางวัลสูงสุดเป็นรถยนต์
ต่อมา ตั้งแต่วันที่ 6 สิงหาคม พ.ศ. 2555 รายการกลับมาออกอากาศอีกครั้ง ในชื่อใหม่ว่า มาตามนัด รีเทิร์น ทางโมเดิร์นไนน์ทีวี โดยมีบริษัท ฟันแอนด์ฟอร์จูน จำกัด เป็นผู้ผลิตรายการ ออกอากาศทุกวันพุธ เวลา 18:00-19:00 น. แต่ได้สิ้นสุดออกอากาศเมื่อวันที่ 26 มิถุนายน พ.ศ. 2556
ประวัติ > 2527–2528 : อภิชาติ-อัจฉราพรรณ

รายการ มาตามนัด ได้นำตัวอย่างรูปแบบเกมโชว์ชื่อ "Pyramid" จากสหรัฐมาดัดแปลง และมีการตั้งคำถามให้เข้ากับบรรยากาศและรสนิยมของคนไทย เพื่อการนำเสนอในช่วงเวลาไพรม์ไทม์ หรือ หลังข่าวภาคค่ำ[ต้องการอ้างอิง] ซึ่งเป็นช่วงที่สถานีโทรทัศน์ทุกช่องเสนอละครหรือภาพยนตร์ แต่เนื่องจากละครของรัชฟิล์มทีวีไม่ประสบความสำเร็จเท่าที่ควร จึงนำรายการเกมโชว์มาเสนอในช่วงเวลาดังกล่าวจนได้ผล[ต้องการอ้างอิง] โดยนัดแรกเริ่มออกอากาศวันที่ 5-7 มิถุนายน พ.ศ. 2527 โดยมีอภิชาติ หาลำเจียก กับอัจฉราพรรณ ไพบูลย์สุวรรณ เป็นพิธีกร เดิมทีรายการวางตัวพิธีกรไว้เป็นอภิชาติ กับพรพรรณ เกษมมัสสุ แต่เนื่องจากถ่ายทำเทปแรกไปแล้ว พรพรรณไม่สามารถทำหน้าที่ให้ดีได้ จึงเปลี่ยนพิธีกรหญิงเป็นอัจฉราพรรณในที่สุด[ต้องการอ้างอิง]
เกมการแข่งขันในยุคแรก กำหนดให้มีผู้แข่งขันสัปดาห์ละ 5 ท่าน ซึ่งมาจากความมีชื่อเสียงทางด้านการแสดง และทางบ้านที่ส่งจดหมายสมัครเข้าร่วมรายการ โดยเริ่มเกมการตอบปัญหาในวันแรก ด้วยคำถาม 15 ข้อ พิธีกรจะอ่านคำถาม ถ้าตอบถูกจะได้คะแนนหรือแย่งคะแนนจากผู้เข้าแข่งขันที่เลือกคำถาม ตอบผิดติดลบหรือโดนแย่งคะแนน วันที่สองเป็นการ "ใบ้คำ" โดยเหลือผู้เล่นเพียง 4 คน แบ่งเป็นทีมละ 2 คน โดยกำหนดให้เป็นผู้ใบ้คำและผู้ทาย ทีมใดทายคำได้คะแนนมากที่สุดจะผ่านเข้ารอบในวันสุดท้าย ซึ่งเป็นการแข่งรถจำลอง เพื่อหาผู้ชนะเพียงคนเดียวหรือ "The Winner" เข้ารอบแจ็กพอต โดยถ้าหากเปิดแผ่นป้ายต่อรูปรถเก๋งให้เต็มคันจะได้รับของรางวัลสูงสุดเป็นรถเก๋ง และผู้เข้าแข่งขันที่ร่วมรายการทุกคน จะได้รับของรางวัลปลอบใจ ซึ่งจะมีเกมรอบสะสมรางวัล (โบนัส) ในแต่ละวัน
มาตามนัดเป็นรายการแรกของวงการโทรทัศน์ไทย ที่ใช้คอมพิวเตอร์มาช่วยดำเนินรายการ ผสานกับการดำเนินรายการของคู่พิธีกร ที่อาศัยไหวพริบปฏิภาณและเป็นกันเองมาก จึงได้รับความสนใจและความนิยมเพิ่มมากขึ้น[ต้องการอ้างอิง] โดยการแข่งขันเกมในแต่ละครั้ง จะมีการถ่ายทำในวันเสาร์หรือวันอาทิตย์ ที่สตูดิโอรัชฟิล์ม ก่อนการออกอากาศประมาณ 2 สัปดาห์[ต้องการอ้างอิง] โดยบุญชาย ศิริโภคทรัพย์ ผู้บริหาร 72 โปรโมชั่น เจ้าของรายการโลกดนตรี ก็เคยเป็นผู้กำกับรายการมาตามนัดในยุคแรก
โดยในรอบแจ็คพอต ในปี พ.ศ. 2528 - 2529 จะเป็นการเปิดป้าย 15 แผ่นป้าย โดยสามารถเปิดป้ายสะสมต่อไปเรื่อย ๆ โดยห้ามเจอ " ผู้สนับสนุนรายการ , รถยนต์ , มาตามนัด " เลย แต่ถ้าในกรณีเปิดเจอป้าย " ผู้สนับสนุนรายการ " โอกาสเปิดป้ายจะเหลือแค่ 2 ครั้งทันที และถ้าในกรณีเปิดเจอป้าย " รถยนต์ " หรือ " มาตามนัด " โอกาสเปิดป้ายจะเหลือแค่ครั้งเดียวทันทีและจะได้เช็คของขวัญปลอบใจไปแทน (วิธีทำแจ็คพอตแตกคือ พยายามทำให้ป้ายทั้ง 3 ป้ายดังกล่าวอยู่ในช่วงสุดท้ายให้ได้ " ผู้สนับสนุนรายการ " + " รถยนต์ " + " มาตามนัด ")
ประวัติ > 2536–2537 : มาตามนัด ฮาวมัช

รายการได้เปลี่ยนชื่อเป็น มาตามนัด ฮาวมัช เริ่มออกอากาศเดือนเมษายน พ.ศ. 2536 พร้อมทั้งเปลี่ยนพิธีกรฝ่ายหญิง เป็นจริญญา หาญณรงค์ (ในหน้าที่ผู้ช่วยพิธีกรเท่านั้น)
โดยเกมการแข่งขันวันแรก เป็นการตอบคำถามจากเทปรายการฮาวมัช ของประเทศญี่ปุ่น จำนวน 4 ข้อ โดยให้ผู้แข่งขันทั้ง 5 คน ทายว่าสิ่งของชิ้นนั้นมีราคาเท่าไร ผู้ช่วยพิธีกร (จริญญา ต่อมาคือ นนทิยา และ ณัฏฐพล ตามลำดับ) จะระบุอัตราแลกเปลี่ยนสกุลเงินในขณะนั้น เพื่อให้ง่ายต่อการคำนวณของผู้เล่น
ผู้ที่ทายราคาใกล้เคียงกับราคาจริงในแต่ละข้อ จะได้พินสะสมไปข้อละ 1 พิน พร้อมเงินรางวัล 5,000 บาทจากทางรายการ กรณีทายราคาถูกต้อง ทางรายการจะเรียกว่า Hole in One และจะได้รับทองคำหนัก 5 บาทในข้อนั้น ผู้เข้าแข่งขันที่สะสมพินได้มากที่สุด 2 ท่านในแต่ละสัปดาห์จะผ่านเข้ารอบสู่การแข่งขันวันที่สอง ซึ่งต้องแข่งกับทีมผู้ท้าชิงเพิ่มอีก 2 คน
นอกจากนั้นแล้ว ผู้เข้าแข่งขันทั้งห้าคนยังสามารถสะสมพินต่อไปได้เรื่อย ๆ โดยที่ทางรายการจะบันทึกพินสะสมของผู้แข่งขันแต่ละท่านไว้ กรณีที่มาร่วมรายการบ่อย ๆ ผู้เข้าแข่งขันคนใดสะสมได้ครบ 12 พิน ก็จะได้รับทองคำ 5 บาท เช่นเดียวกับผู้ที่ได้ Hole in One
เกมวันที่สอง เป็นเกมใบ้คำและเกมวาดภาพ ซึ่งใช้กติกาเดียวกันกับยุคก่อน ๆ ทีมที่ทำคะแนนรวมทั้งสองเกมได้มากกว่า จะได้เข้ารอบเกมตอบคำถามปรัศนี ซึ่งมีคู่พี่น้องดาวตลก คือ เทพ และ น้อย โพธิ์งาม เป็นปรัศนีประจำเกมนี้ (บางครั้งจะมีนักแสดงตลกท่านอื่นมาทำหน้าที่แทน กรณีที่เทพหรือน้อยไม่สะดวกร่วมรายการในสัปดาห์นั้น ๆ ) โดยมีคำถาม 3 ข้อ ข้อละ 2 ตัวเลือก ให้ผู้เล่นที่ผ่านเข้ารอบมาทายว่าคำตอบที่ถูกต้องคือคำตอบของปรัศนีท่านใด หากทายถูกจะได้คะแนน 1, 2 และ 3 คะแนนตามลำดับ
หากครบ 3 ข้อแล้วคะแนนเสมอกัน จะมีคำถามสำรองเกี่ยวกับข้อมูลสถิติ ใครที่ตอบได้ใกล้เคียงที่สุดจะเป็น เดอะ วินเนอร์ ประจำสัปดาห์
ในเดือนมิถุนายน พ.ศ. 2537 รายการมีอายุครบ 10 ปี และเศรษฐาขอลาออกจากพิธีกร จึงมีการเปลี่ยนพิธีกรใหม่ โดยให้อนุรักษ์ พลอยเพชร และนนทิยา จิวบางป่า อดีตนักร้องชื่อดังมาดำเนินรายการแทน
ประวัติ > 2537–2538 : สันติสุข - ณัฐสิมา - ณัฏฐพล

เนื่องจากการดำเนินรายการของอนุรักษ์ และ นนทิยา ไม่ได้รับความนิยมเท่าที่ควร จึงมีการปรับเปลี่ยนรูปแบบเกมใหม่อีกครั้ง และกลับมาใช้ชื่อ "มาตามนัด" ตามเดิม พร้อมเปลี่ยนพิธีกรจากคู่เป็นทีม ได้แก่ สันติสุข พรหมศิริ, ณัฏฐพล กรรณสูต และ ณัฐสิมา คุปตะวาทิน (เดิมเป็นพิธีกรรับเชิญประจำสัปดาห์) และในปี พ.ศ. 2538 รายการลดวันออกอากาศ เหลือเพียงวันจันทร์ เวลา 22.00-23.00 น. โดยในรอบแจ็คพอตจะเป็นการเปิดป้าย 8 จาก 16 แผ่นป้าย โดยจะต้องหาล้อรถยนต์ให้ครบ 4 ป้ายจึงจะแจ็คพอตแตก แต่ถ้าเปิดเจอโจรล้อรถก็จะโดนยึดไป 1 ป้าย โดยป้ายล้อรถจะมีมูลค่าป้ายละ 10,000 บาท จากนั้นเมื่อวันที่ 18 กรกฎาคม สมเด็จพระศรีนครินทราบรมราชชนนีเสด็จสวรรคต มาตามนัดร่วมถวายความอาลัย ด้วยการประมวลภาพของรายการที่ผ่านมา หลังจากนั้นเป็นการจัดเกมโชว์นัดพิเศษ[ต้องการอ้างอิง] โดยเทปสุดท้ายของรายการ ออกอากาศในวันที่ 14 สิงหาคม พ.ศ. 2538 ก่อนเปลี่ยนเป็นรายการ "น้ำใจ"[ต้องการอ้างอิง] รวมจำนวนครั้งที่ออกอากาศทั้งสิ้น 1,562 ตอน
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ความยาวของเวลา | ช่วงระหว่าง |
| --- | --- | --- | --- | --- |
| สถานีวิทยุโทรทัศน์กองทัพบก | อังคาร - พฤหัสบดี |  20:50 - 21:20 น. |  30 นาที | 5 มิถุนายน พ.ศ. 2527 - พ.ศ. 2530 |
| สถานีวิทยุโทรทัศน์กองทัพบก | อังคาร - พฤหัสบดี |  20:55 - 21:40 น |  45 นาที | พ.ศ. 2530 - 2531 |
| สถานีวิทยุโทรทัศน์กองทัพบก | อังคาร - พฤหัสบดี | 20:55 - 21:55 น. | 60 นาที | พ.ศ. 2531 |
| สถานีวิทยุโทรทัศน์กองทัพบก | จันทร์ - พุธ | 20:55 - 21:55 น. | 60 นาที | พ.ศ. 2532 - 2533 |
| สถานีวิทยุโทรทัศน์กองทัพบก | จันทร์ - พุธ |  20:50 - 21:35 น. | 45 นาที | พ.ศ. 2534 |
| สถานีวิทยุโทรทัศน์กองทัพบก | จันทร์ - พุธ |  21:50 - 22:35 น. | 45 นาที | พ.ศ. 2534 - 2535 |
| สถานีวิทยุโทรทัศน์กองทัพบก |  จันทร์ - อังคาร | 22:00 - 23:00 น. | 60 นาที | พ.ศ. 2536 - 2537 |
| สถานีวิทยุโทรทัศน์กองทัพบก |  จันทร์ | 22:00 - 23:00 น. | 60 นาที | พ.ศ. 2538 |
| โมเดิร์นไนน์ทีวี |  จันทร์ - อังคาร |  18:00 - 18:45 น. |  45 นาที | 6 สิงหาคม - 31 ธันวาคม พ.ศ. 2555 |
| โมเดิร์นไนน์ทีวี |  พุธ |  18:00 - 19:00 น. |  60 นาที | 2 มกราคม - 26 มิถุนายน พ.ศ. 2556 |
พิธีกร

รายการมาตามนัด มีพิธีกรมาแล้วทั้งหมด 10 คน มีรายนามดังต่อไปนี้
อภิชาติ หาลำเจียก (มิถุนายน 2527 - มิถุนายน 2529)
อัจฉราพรรณ ไพบูลย์สุวรรณ (มิถุนายน 2527 - มิถุนายน 2529)
เศรษฐา ศิระฉายา (มิถุนายน 2529 - มิถุนายน 2537 และ 6 สิงหาคม 2555 - 26 มิถุนายน 2556)
ญาณี จงวิสุทธิ์ (มิถุนายน 2529 - มีนาคม 2536 และ 6 สิงหาคม 2555 - 26 มิถุนายน 2556)
จริญญา หาญณรงค์ (เมษายน 2536 - มิถุนายน 2537)
อนุรักษ์ พลอยเพชร (มิถุนายน 2537 - สิงหาคม 2537)
นนทิยา จิวบางป่า (มิถุนายน 2537 - สิงหาคม 2537)
สันติสุข พรหมศิริ (สิงหาคม 2537 - สิงหาคม 2538)
ณัฏฐพล กรรณสูต (สิงหาคม 2537 - สิงหาคม 2538)
ณัฐสิมา คุปตะวาทิน (สิงหาคม 2537 - สิงหาคม 2538)
ยุติออกอากาศ

ช่วงที่ สมเด็จพระศรีนครินทราบรมราชชนนี เสด็จสวรรคตเมื่อวันที่ 18 กรกฎาคม 2538 ส่งผลให้รายการ มาตามนัดต้องยุติการออกอากาศ ซึ่งในช่วงนั้นเทปสุดท้ายได้นำประมวลภาพของเทปต่างๆตั้งแต่เทปแรกถึงเทปสุดท้าย เมื่อวันที่ 14 สิงหาคม 2538
รางวัลที่ได้รับ

รางวัลเมขลา ครั้งที่ 5 ประจำปี พ.ศ. 2528 ประเภทรายการแข่งขันชิงโชคยอดเยี่ยม และผู้ดำเนินรายการบันเทิงยอดเยี่ยม จากอัจฉราพรรณ ไพบูลย์สุวรรณ
รางวัลเมขลา ครั้งที่ 7 ประจำปี พ.ศ. 2530 ประเภทผู้ดำเนินรายการชายดีเด่น จากเศรษฐา ศิระฉายา
รางวัลโทรทัศน์ทองคำ ครั้งที่ 2 ประจำปี พ.ศ. 2530 ประเภทรายการเกมโชว์ชุดดีเด่น
รางวัลเมขลา ครั้งที่ 8 ประจำปี พ.ศ. 2531 ประเภทผู้ดำเนินรายการหญิงดีเด่น จากญาณี จงวิสุทธิ์
รางวัลโทรทัศน์ทองคำ ครั้งที่ 4 ประจำปี พ.ศ. 2532 ประเภทรายการเกมโชว์ดีเด่น
เกร็ด

ในการถ่ายทำเพื่อการออกอากาศสัปดาห์ละ 3 วัน จะถ่ายทำกันในวันเสาร์หรือวันอาทิตย์ ก่อนการออกอากาศประมาณ 2 สัปดาห์
ผู้สนับสนุนหลักของทางรายการที่จะปรากฏในทุกๆช่วงของมาตามนัด นับตั้งแต่เทปแรกจนถึงเทปสุดท้าย ได้แก่ บริษัท ไอ.ซี.ซี. อินเตอร์เนชั่นแนล จำกัด , กูลิโกะ และ บริษัท อาหารยอดคุณ จำกัด
บุญชาย ศิริโภคทรัพย์ เจ้าของรายการ โลกดนตรี เคยเป็นผู้กำกับรายการมาตามนัด ในยุคแรก
นารากร ติยายน ผู้ประกาศข่าวชื่อดัง เคยเป็นพิธีกรภาคสนามช่วง ลุยตามนัด หนึ่งในเกมการแข่งขันตอบปัญหาวันแรก
อู๊ดดี้ (บัณฑิต ทนุโวหาร) นักวาดการ์ตูนชื่อดัง เคยเป็นผู้วาดภาพปริศนาในช่วงท้ายของเกมตอบปัญหาวันแรก โดยทำหน้าที่ตั้งแต่ปี พ.ศ. 2531
จักรกฤษณ์ หาญวิชัย เคยเป็นโฆษกให้เสียงพากย์ในช่วง VTR และช่วงผู้สนับสนุนในรายการมาตามนัด
วิชชุดา สวนสุวรรณ เคยเข้าไปชมการถ่ายทำรายการมาตามนัด จนตากล้องของรายการคนหนึ่งซึ่งเป็นพี่ข้างบ้าน ชักชวนให้เข้าสู่วงการแสดง
เทปรายการมาตามนัด

เทปรายการบางส่วนของรายการมาตามนัดแต่ละยุคที่ยังหลงเหลืออยู่ใน youtube และหนึ่งในนั้นมีเทปของ ธงไชย แมคอินไตย พงษ์พัฒน์ วชิระบรรจง และ จารุณี สุขสวัสดิ์ เมื่อปี 2528  ซึ่ง ธงไชย เริ่มมีผลงานละครแล้ว พงษ์พัฒน์ ยังไม่ได้เข้าวงการบันเทิง เป็นเพียงผู้แข่งขันจากทางบ้าน  ซึ่งแชมป์เป็นคู่ของ พงษ์พัฒน์ และ จารุณี  เวลาต่อมา ธงไชย กลายเป็นซุปเปอร์สตาร์ของวงการบันเทิง ส่วน พงษ์พัฒน์ หลังออกรายการนี้ ไปออกรายการพลิกล็อกของเจเอสแอล เข้าตาทีมงานที่กำลังจะทำละครและได้แจ้งเกิดกับละคร เทวดาตกสวรรค์ และ เมฆินทร์พิฆาต ตามลำดับ ต่อมากลายเป็น นักแสดง นักร้อง และผู้กำกับละครที่มีชื่อเสียงคนหนึ่งของเมืองไทย ส่วน จารุณี สุขสวัสดิ์ มีผลงานละครและภาพยนตร์ต่อเนื่องจนถึงปัจจุบัน
ยุคแรก
เทป
เทป
เทป
เทป
เทป
ยุคที่สอง
เทป
เทป
เทป
เทป
วัดไผ่ล้อม (อำเภอลอง)

สำหรับวัดไผ่ล้อมแห่งอื่น ดูที่ วัดไผ่ล้อม
| วัดไผ่ล้อม |
| --- | --- |
วิหารวัดไผ่ล้อม บูรณะใหม่ปี พ.ศ. 2550

ชื่อสามัญ: วัดไผ่ล้อม
ที่ตั้ง: 173 หมู่ที่ 1  ตำบลหัวทุ่ง อำเภอลอง จังหวัดแพร่
ประเภท: วัดราษฎร์
นิกาย: เถรวาท
เจ้าอาวาส: พระอธิการจตุรภัทร อาภากโร
ความพิเศษ: วัดประจำตำบลหัวทุ่ง
 สถานีย่อยพระพุทธศาสนา
วัดไผ่ล้อม ตั้งอยู่เลขที่ 173 หมู่ที่ 1 ตำบลหัวทุ่ง อำเภอลอง จังหวัดแพร่ มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 6
การสร้างวัด

จากหลักฐานพบว่าในปี พ.ศ. 2393 นั้น หลวงปู่ใจได้ธุดงค์จาริกมาจากเมืองนครเขลางค์ได้มาพบทำเลที่เนินดินคุ้มน้ำห้วยแม่ปงตรงปากร่องหมาน้อย ( ร่องหมาน้อยใจกลางหมู่บ้านปัจจุบัน ) ซึ่งเห็นว่าเป็นสถานที่สงบและเหมาะแก่การปฏิบัติศาสนาธรรม จึงทำการสร้างอารามเพื่อเผยแผ่พระพุทธศาสนา ซึ่งแต่เดิมชาวบ้านถิ่นนี้ยังไม่มีอะไรไว้เป็นที่ยึดเหนี่ยวทางจิตใจมักเชื่อแต่เรื่องภูตผีปีศาจในการดำรงชีวิต ต่อมาเมื่อหลวงปู่ใจได้เทศนาอบรมธรรมสั่งสอนแก่ชาวบ้าน จนเกิดความศรัทธาเลื่อมใสมากขึ้น และเอาวัดเป็นที่พึ่งทางจิตใจตลอดมา เมื่อหลวงปู่ท่านมีอายุมากและเป็นที่พึ่งทางใจให้ชาวบ้านเป็นเวลาถึง 3 ปี ท่านก็ได้มรณภาพลงในปี พ.ศ. 2396
ต่อมาก็มีครูบาไกรสอนเป็นเจ้าอาวาสรูปที่สองสืบต่อมาจวบจนท่านได้มรณภาพในปี พ.ศ. 2414
หลวงปู่สุวรรณ

ต่อมาก็มีครูบาสุวรรณ เป็นเจ้าอาวาสรูปที่ 3 ท่านได้พิจารณาเห็นว่าบริเวณวัดคับแคบและขยับขยายออกไปไม่ได้ อีกทั้งในปีนั้นเกิดโรคระบาด (อหิวาตกโรค) ทำให้พระภิกษุสามเณรมรณภาพไปหลายรูป ท่านจึงตัดสินใจย้ายวัดเดิม (ปากร่องหมาน้อย) มาตั้งที่ใหม่ตรงฝั่งตะวันตกเฉียงเหนือ (สถานที่ตั้งวัดในปัจจุบัน) ในสมัยของครูบาสุวรรณเป็นเจ้าอาวาสนั้น วัดไผ่ล้อมมีความเจริญรุ่งเรืองทางพระศาสนาในด้านศิลปวัฒนธรรมอย่างมาก มีการก่อสร้างวิหารที่มั่นคงถาวรเป็นหลังแรก ประการหนึ่ง หลวงปู่ก็เป็นนักเทศน์ที่ลือชื่อรูปหนึ่งในถิ่นนี้ โดยมีคราวหนึ่ง ท่านเจ้าเมืองเขลางค์ได้นิมนต์หลวงปู่ไปเทศนาโปรดประชาชนเมืองนครเขลางค์ เป็นที่ประทับใจอย่างมาก ท่านเจ้าเมืองถึงกับถวายกัณฑ์เทศน์เป็น “ช้างพลาย” บูชากัณฑ์เทศน์ หลวงปู่สุวรรณได้มรณภาพลงในปีพ.ศ. 2462 ซึ่งชาวบ้านได้ให้ความเคารพนับถือท่านอย่างมากจึงขนานนามท่านว่า หลวงปู่สุวรรณ หรือปู่ตุ๊ ของชาวบ้าน สถูปบรรจุอัฐิ ของท่านก็ยังมีร่องรอยอยู่จวบจนถึงปัจจุบันนี้ (ใต้ร่มโพธิ์ด้านเหนือ) เป็นที่เคารพสักการะของคณะศรัทธาชาวบ้านอีกด้วย
รายนามเจ้าอาวาส

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | ครูบาใจมา | พ.ศ. 2393 - พ.ศ. 2396 |
| 2 | ครูบาไกรสอน | พ.ศ. 2396 - พ.ศ. 2414 |
| 3 | ครูบาสุวรรณ สุวณฺโณ | พ.ศ. 2414 - พ.ศ. 2462 |
| 4 | ครูบาโต | พ.ศ. 2462 - พ.ศ. 2465 |
| 5 | ครูบาหล้า | พ.ศ. 2465 - พ.ศ. 2468 |
| 6 | ครูบาแก่น | พ.ศ. 2468 - พ.ศ. 2470 |
| 7 | ครูบาจันทิมา | พ.ศ. 2470 - พ.ศ. 2475 |
| 8 | ครูบาผ้าขาวป้อ | พ.ศ. 2475 - พ.ศ. 2483 |
| 9 | พระอธิการเงิน สุธมฺโม | พ.ศ. 2483 - พ.ศ. 2498 |
| 10 | พระดา อติธมฺโม | พ.ศ. 2498 - พ.ศ. 2499 |
| 11 | พระอินตา อติเมโธ | พ.ศ. 2499 - พ.ศ. 2501 |
| 12 | พระลี สีลสมฺปนฺโน | พ.ศ. 2501 - พ.ศ. 2502 |
| 13 | พระเลิศ โกวิโท | พ.ศ. 2502 - พ.ศ. 2503 |
| 14 | พระอธิการลี สีลสมฺปนฺโน | พ.ศ. 2503 - พ.ศ. 2537 |
| 15 | พระสุภาพ ธมฺมรโต | พ.ศ. 2537 - พ.ศ. 2538 |
| 16 | พระครูโสภิตวรการ (สงคาร สิริธมฺโม น.ธ.เอก, ปธ.3, ศศ.บ) จต.ชท. | พ.ศ. 2538 - พ.ศ. 2559 |
| 17 | พระอธิการจตุรภัทร อาภากโร น.ธ.เอก | พ.ศ. 2559 - ปัจุบัน |
อาณาเขตที่ตั้งวัด

ทิศตะวันออก ติดต่อถนนสายลอง-วังชิ้น (ทางสายเก่า 1023)
ทิศเหนือ ติดกับลำห้วยสาธารณประโยชน์ และทุ่งนา
ทิศใต้ ติดกับถนนสาธารณประโยชน์ และหมู่บ้าน
ทิศตะวันตก ติดทุ่งนา
ปชนียวัตถุ

พระพุทธรูปประธานในอุโบสถปางมารวิชัยศิลปะล้านนา
ศาสนสถาน

อุโบสถ (วิหาร) 1 หลัง
ศาลาการเปรียญ 1 หลัง
กุฏิปูนครึ่งไม้ 1 หลัง 
กุฏิปูนครึ่งทรงไทย 1 หลัง
ศาลารายโรงกลอง 1 หลัง
ถาวรวัตถุ

ตลาดสดของวัด 1 หลัง
อาคารสถานีวิทยุกระจายเสียง วปถ. 1 หลัง
ห้องน้ำ 21 ห้อง
ข้อมูลจำเพาะ

วัดไผ่ล้อม ได้รับพระราชทานวิสุงคามสีมา เมือวันที่ 7 มีนาคม พ.ศ. 2475
ที่ตั้งวัด 3 ไร่ 2 งาน 90 ตารางวา และที่ธรณีสงฆ์ (ตลาดสด) 1 ไร่ 28 ตารางวา
ประตูหน้าวัดไผ่ล้อม
ประเทศแซมเบีย

| สาธารณรัฐแซมเบีย Republic of Zambia (อังกฤษ) |
| --- | --- |
   ธงชาติ    ตราแผ่นดิน  
คำขวัญ: One Zambia, One Nation (ไทย: หนึ่งแซมเบีย หนึ่งประเทศชาติ)
เพลงชาติ: สแตนด์แอนด์ซิงออฟแซมเบีย พราวด์แอนฟรี

เมืองหลวง และเมืองใหญ่สุด: ลูซากา 15°25′S 28°17′E﻿ / ﻿15.417°S 28.283°E﻿ / -15.417; 28.283
ภาษาราชการ: ภาษาอังกฤษ
การปกครอง: รัฐเดี่ยว ระบบประธานาธิบดี สาธารณรัฐรัฐธรรมนูญ

• ประธานาธิบดี : ฮาคาอินเด ฮีชีเลมา
• รองประธานาธิบดี : Mutale Nalumango
 
ได้รับเอกราช

• จากสหราชอาณาจักร : 24 ตุลาคม พ.ศ. 2507
 
พื้นที่
• รวม: 752,618 ตารางกิโลเมตร (290,587 ตารางไมล์) (38)
• แหล่งน้ำ (%): 1%
ประชากร
• พ.ศ. 2560 ประมาณ: 16,591,390 (65)
• สำมะโนประชากร 2553: 13,092,666
• ความหนาแน่น: 17.2 ต่อตารางกิโลเมตร (44.5 ต่อตารางไมล์) (191)
จีดีพี (อำนาจซื้อ) : 2562 (ประมาณ)
• รวม: $75.857 พันล้าน
• ต่อหัว: $4,148
จีดีพี (ราคาตลาด) : 2562 (ประมาณ)
• รวม: $23.946 พันล้าน
• ต่อหัว: $1,307
จีนี (2558): 57.1 สูง
เอชดีไอ (2562):  0.584 ปานกลาง · 146
สกุลเงิน: ควาชาแซมเบีย (ZMKk)
เขตเวลา: UTC+2
• ฤดูร้อน (เวลาออมแสง): UTC+2
รหัสโทรศัพท์: 260
โดเมนบนสุด: .zm
ประเทศแซมเบีย (อังกฤษ: Zambia) หรือชื่อทางการคือ สาธารณรัฐแซมเบีย (อังกฤษ: Republic of Zambia) เป็นประเทศที่ไม่มีทางออกสู่ทะเลในภูมิภาคแอฟริกาใต้ มีพรมแดนทางด้านเหนือจรดสาธารณรัฐประชาธิปไตยคองโก ทางตะวันออกเฉียงเหนือจรดแทนซาเนีย ทางด้านใต้จรดโมซัมบิก ซิมบับเว บอตสวานา และนามิเบีย และทางตะวันตกจรดแองโกลา เดิมมีชื่อว่าโรดีเซียเหนือ ชื่อแซมเบียมีต้นกำเนิดมาจากแม่น้ำแซมบีซี
แหล่งข้อมูลอื่น

Zambia profile from the BBC News
ZambiaIndex, Zambia's Mighty Search Engine เก็บถาวร 2013-08-21 ที่ เวย์แบ็กแมชชีน
Truly Zambian เก็บถาวร 2014-12-18 ที่ เวย์แบ็กแมชชีน
Key Development Forecasts for Zambia from International Futures
"Zambia". Global Voices. Amsterdam: Stichting Global Voices.
The Mbunda Kingdom Research and Advisory Council เก็บถาวร 2013-06-02 ที่ เวย์แบ็กแมชชีน
คู่มือการท่องเที่ยว Zambia จากวิกิท่องเที่ยว (ในภาษาอังกฤษ)
| ด ค กสหภาพแอฟริกา |
| --- | --- |
 แอลจีเรีย  แองโกลา  เบนิน  บอตสวานา  บูร์กินาฟาโซ  บุรุนดี  กาบูเวร์ดี  แคเมอรูน  สาธารณรัฐแอฟริกากลาง  ชาด  คอโมโรส  สาธารณรัฐประชาธิปไตยคองโก  สาธารณรัฐคองโก  โกตดิวัวร์  จิบูตี  อียิปต์  อิเควทอเรียลกินี  เอริเทรีย  เอสวาตีนี  เอธิโอเปีย  กาบอง  แกมเบีย  กานา  กินี  กินี-บิสเซา  เคนยา  เลโซโท  ไลบีเรีย  ลิเบีย  มาดากัสการ์  มาลาวี  มาลี  มอริเตเนีย  มอริเชียส  โมร็อกโก  โมซัมบิก  นามิเบีย  ไนเจอร์  ไนจีเรีย  รวันดา  ซาห์ราวี เวสเทิร์นสะฮารา  เซาตูเมและปรินซีปี  เซเนกัล  เซเชลส์  เซียร์ราลีโอน  โซมาเลีย  แอฟริกาใต้  ซูดานใต้  ซูดาน  แทนซาเนีย  โตโก  ตูนิเซีย  ยูกันดา  แซมเบีย  ซิมบับเว